Komission direktiivi 1999/61/EY, annettu 18 päivänä kesäkuuta 1999, neuvoston direktiivien 79/373/ETY ja 96/25/EY liitteiden muuttamisesta (ETA:n kannalta merkityksellinen teksti)



Virallinen lehti nro L 162 , 26/06/1999 s. 0067 - 0068



KOMISSION DIREKTIIVI 1999/61/EY, annettu 18 päivänä kesäkuuta 1999, neuvoston direktiivien 79/373/ETY ja 96/25/EY liitteiden muuttamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rehuseosten pitämisestä kaupan 2 päivänä huhtikuuta 1979 annetun neuvoston direktiivin 79/373/ETY(1), sellaisena kuin se on viimeksi muutettuna komission direktiivillä 98/87/EY(2), ja erityisesti sen 10 artiklan e alakohdan, ottaa huomioon rehuaineiden liikkuvuudesta, direktiivien 70/524/ETY, 74/63/ETY, 82/471/ETY ja 93/74/ETY muuttamisesta sekä direktiivin 77/101/ETY kumoamisesta 29 päivänä huhtikuuta 1996 annetun neuvoston direktiivin 96/25/EY(3), sellaisena kuin se on muutettuna komission direktiivillä 98/67/EY(4), ja erityisesti sen 11 artiklan b alakohdan, sekä katsoo, että (1) BSE-tautiin ja nisäkkäistä saatuja valkuaisaineita sisältävään ruokintaan liittyvistä tietyistä suojatoimenpiteistä 27 päivänä kesäkuuta 1994 tehdyssä komission päätöksessä 94/381/EY(5), sellaisena kuin se on viimeksi muutettuna komission päätöksellä 1999/129/EY(6), kielletään nisäkäsperäisestä kudoksesta saadun valkuaisen ruokkiminen märehtijöille joitakin sellaisia tuotteita lukuun ottamatta, joista ei katsota aiheutuvan vaaraa terveydelle, (2) päätöksessä 1999/129/EY lisätään poikkeuksen saaneiden tuotteiden luetteloon nahoista ja vuodista tietyillä edellytyksillä valmistetut, "hydrolysoidut proteiinit, joiden molekyylipaino on alle 10000", (3) käytännöllisistä syistä ja oikeudellisen johdonmukaisuuden vuoksi 18 päivänä kesäkuuta 1999 tehdyllä komission päätöksellä 1999/420/EY(7) muutetaan rehuseoksissa kiellettyjen ainesten luettelosta tehty komission päätös 91/516/ETY(8) vastaavasti, (4) direktiiveissä 96/25/EY ja 79/373/ETY vahvistetaan yleiset ja erityissäännöt rehuaineiden ja rehuseosten pakkausmerkinnöille; jotta tietyistä nisäkäskudoksista saatua valkuaista sisältävien rehujen käyttäjät eivät ruokkisi märehtijöitä kyseisillä rehuilla, koska eivät tunne rehuja ja eläinlääkintää koskevia voimassa olevia sääntöjä, kyseisissä direktiiveissä säädetään tällaisten rehujen tarkoituksenmukaisista pakkausmerkinnöistä, joilla osoitetaan rehujen käyttökielto märehtijöiden ruokinnassa ja joihin sisältyy myös poikkeusluvan saaneiden tuotteiden luettelo; tämän vuoksi kyseinen luettelo olisi korjattava vastaavasti, ja (5) tässä direktiivissä säädetyt toimenpiteet ovat pysyvän rehukomitean lausunnon mukaiset, ON ANTANUT TÄMÄN DIREKTIIVIN: 1 artikla Korvataan direktiivin 79/373/ETY liitteessä olevan A osan 7.1 kohdan toisen alakohdan kolmas luetelmakohta seuraavasti: "- hydrolysoidut proteiinit, joiden molekyylipaino on alle 10000 ja jotka on: i) valmistettu nahoista ja vuodista, jotka on saatu teurastamossa teurastetuista eläimistä ja joille virkaeläinlääkäri on tehnyt ante mortem -tarkastuksen direktiivin 64/433/ETY liitteessä I olevan VI luvun mukaisesti ja jotka on tällaisen tutkimuksen perusteella todettu tämän direktiivin tarkoituksessa teurastettaviksi soveltuviksi, ja ii) valmistettu tuotantomenetelmällä, jossa nahkojen ja vuotien saastuminen on mahdollisimman vähäistä asianmukaisten toimenpiteiden ansiosta, jossa nahat ja vuodat käsitellään suolavedellä ja kalkilla, pestään voimakkaasti, aines altistetaan yli 3 tunniksi yli 80 °C:een lämpötilaan pH:ssa yli 11 ja kuumakäsitellään yli 140 °C:ssa 30 minuutin ajan yli 3,6 baarin paineessa, tai asianmukaisella, vastaavalla tuotantomenetelmällä, jonka komissio on hyväksynyt kuultuaan asianmukaista tiedekomiteaa, ja iii) tuotu laitoksista, jotka noudattavat sisäistä tarkastusohjelmaa (HACCP)". 2 artikla Korvataan direktiivin 96/25/EY liitteessä olevan VIII luvun A osan 1 kohdan toisen alakohdan kolmas luetelmakohta seuraavasti: "- hydrolysoidut proteiinit, joiden molekyylipaino on alle 10000 ja jotka on: i) johdettu nahoista ja vuodista, jotka on saatu teurastamossa teurastetuista eläimistä ja joille virkaeläinlääkäri on tehnyt ante mortem -tarkastuksen direktiivin 64/433/ETY liitteessä I olevan VI luvun mukaisesti ja jotka on tällaisen tutkimuksen perusteella todettu tämän direktiivin tarkoituksessa teurastettaviksi soveltuviksi, ja ii) tuotettu tuotantomenetelmällä, jossa nahkojen ja vuotien saastuminen on mahdollisimman vähäistä asianmukaisten toimenpiteiden ansiosta, jossa nahat ja vuodat käsitellään suolavedellä ja kalkilla, pestään voimakkaasti, aines altistetaan yli 3 tunniksi yli 80 °C:een lämpötilaan pH:ssa yli 11 ja kuumakäsitellään yli 140 °C:ssa 30 minuutin ajan yli 3,6 baarin paineessa, tai asianmukaisella, vastaavalla tuotantomenetelmällä, jonka komissio on hyväksynyt kuultuaan asianmukaista tiedekomiteaa, ja iii) tuotu laitoksista, jotka noudattavat sisäistä tarkastusohjelmaa (HACCP)". 3 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä lokakuuta 1999. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 4 artikla Tämä direktiivi tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. 5 artikla Tämä direktiivi on osoitettu kaikille jäsenvaltioille. Tehty Brysselissä 18 päivänä kesäkuuta 1999. Komission puolesta Franz FISCHLER Komission jäsen (1) EYVL L 86, 6.4.1979, s. 30. (2) EYVL L 318, 27.11.1998, s. 43. (3) EYVL L 125, 23.5.1996, s. 35. (4) EYVL L 261, 24.9.1998, s. 10. (5) EYVL L 172, 7.7.1994, s. 23. (6) EYVL L 41, 16.2.1999, s. 14. (7) Katso tämän virallisen lehden s. 69. (8) EYVL L 281, 9.10.1991, s. 23.